Kofi Annan

Kofi Atta Annan (født 8. april 1938 i Kumasi i Ghana, død 18. august 2018) var diplomat og FNs syvende generalsekretær. Sammen med FN ble han tildelt Nobels fredspris for 2001.

Liv og virke 
Kofi, som betyr «gutt født på en fredag», ble født i byen Kumasi i Ghana.

Annan startet sine universitetsstudier i hjembyen Kumasi. Han fortsatte studiene ved Macalester College i byen St. Paul i Minnesota i USA (1961) og Institut universitaire des hautes études internationales i Genève i Sveits (1961–62). Senere studerte han ved Massachusetts Institute of Technology i USA (1971–72).

I 1984 ble han gift med svenske Nane (født Lagergren), datter av Raoul Wallenbergs søster. Paret hadde tre barn fra tidligere ekteskap: Ama, Kojo og Nina.

Annan begynte å arbeide i Verdens helseorganisasjon i 1962. I 1996 ble han valgt til generalsekretær i De forente nasjoner, en stilling han ble innsatt i 1. januar 1997. I 2001 ble han gjenvalgt for en ny periode som FNs øverste leder. Han satt perioden ut, til 31. desember 2006.

Utmerkelser 
Annan ble i 2004 utnevnt til den sørafrikanske Ordenen O.R. Tambos følgesvenner. Han har også fått Torstein Dales minnepris av Norges Røde Kors. I 1998 ble han tildelt Seouls fredspris.

Referanser

Eksterne lenker 
 
 
 
 
 

FNs generalsekretærer
Ghanesiske politikere
Nobelprisvinnere (fred)
Mottakere av Olof Palme-prisen
Mottakere av Sakharovprisen
Personer fra Kumasi
Vinnere av Seouls fredspris
Mottakere av frihetsprisen (Four Freedoms Award)